stanford-oval/wikipedia huggingface dataset:
Billy Bishop
Elämäkerta > Opinnot sotilasakatemiassa

Bishopin vanhempi veli Worth opiskeli Kingstonissa Royal Military College (RMC) -sotilasakatemiassa. Bishop itse yllätti vanhempansa ilmoittamalla 17-vuotiaana, että lähtisi samoin RMC:hen opiskelemaan. Hänen motiivinaan oli hänen heikko koulumenestyksensä, jonka perusteella hänen tuskin olisi ollut mahdollista päästä yliopistoon opiskelemaan.
RMC:ssä Bishop joutui muiden uusien opiskelijoiden tavoin jatkuvan hyväksikäytön, pahoinpitelyjen ja muun alentavan toiminnan kohteeksi. Hän ei läpäissyt ensimmäistä opiskeluvuottaan koulussa. Myöhemmin hänen opintonsa alkoivat sujua paremmin, mutta hän oli silti jatkuvasti oppilaana kuriton ja epätäsmällinen.
Alkuvuonna 1914 Bishop joutui kahdesti vakavien kurinpidollisten toimenpiteiden kohteeksi. Ensimmäisellä kerralla hän lähti Townesend-nimisen oppilastoverinsa kanssa veneilemään keskellä yötä, mutta vene kääntyi nurin, ja Townesend oli vähällä hukkua. Bishop sai tapauksen johdosta kuukauden poistumiskieltoa. Pari kuukautta myöhemmin Bishop päätti huijata kevään kokeissa, mistä hän jäi kiinni. Bishop päätettiin erottaa syyslukukauden alkaessa.
Elämäkerta > Lähto ensimmäiseen maailmansotaan

Kun Kanada liittyi mukaan ensimmäiseen maailmansotaan elokuussa 1914, Bishop päätti jättää RMC:n ja lähteä taistelemaan Eurooppaan. Vapaaehtoisia komentamaan tarvittiin upseereita, joten Bishop nimitettiin luutnantiksi ja sijoitettiin Mississaugan ratsuväkirykmenttiin, joka oli lähdössä ensimmäisten joukossa taistelemaan.
Bishop ei kuitenkaan päässyt Mississaugan ratsuväkirykmentin mukana taisteluun, sillä hän sairastui keuhkokuumeeseen ennen lähtöä. Toivuttuaan hän sai palveluspaikakseen 7. rakuunarykmentin Londonissa Ontariossa, missä hän jätti palvelustovereineen ravintolalaskun maksamatta ja varasti paikallisen tuomarin auton. Huhtikuussa 1915 hän oli kahdesti vähällä kuolla ratsastusonnettomuudessa.
7. rakuunarykmentti siirtyi Kanadasta Englantiin 6. kesäkuuta 1915 SS Caledoniassa. 21. kesäkuuta laivasaattueen kimppuun hyökkäsi sukellusveneitä lähellä Irlannin rannikkoa. Kaksi laivaa upposi ja 300 kanadalaista kuoli, mutta Caledonia säilyi vahingoittumattomana ja saapui Plymouthiin 23. kesäkuuta.
Elämäkerta > Tarkkailijana

Bishop turhautui nopeasti mutaanselvennä ja toiminnan puutteseen Shorncliffen tukikohdassa Etelä-Englannissa. Heinäkuussa 1915, kun Bishop näki kuninkaallisten lentojoukkojen lentokoneen palaavan tehtävästä, hän päätti siirtyä ilmajoukkoihin.
Koska lentojoukoissa ei Bishopin pyytäessä siirtoa ollut vapaita paikkoja lentäjille, hän valitsi tarkkailijan paikan. Hän sai lentokoulutusta ensin Salisbury Plainin ja myöhemmin Netheravonin lentokoulussa Avro 504:n lentämisessä. Koulutusaikana hänen lentäjänään 21. lentueessa toimi Roger Neville. Ilmakuvien ottamisessa hän oli erinomainen, ja hänen kuviaan käytettiin myöhemmin opetusmateriaalina. Hän koulutti uusia tarkkailijoita kameran käyttämisessä.
Tammikuussa 1916 21. lentue komennettiin Ranskaan, ja se saapui Boisdinghemin lentokentälle lähelle Saint-Omeria varustettuna R.E.7-tiedustelulentokoneilla. Bishopin ensimmäinen taistelutehtävä oli toimia paikantajana brittien tykistölle. Aluksi lentokoneet eivät päässeet ilmaan ennen kuin ne olivat tyhjentäneet pommilastinsa ja konekiväärinsä. Bishop ja pilotti Neville lensivät Saksan rajojen yli lähelle Boisdinghemiä ja kun saksalainen haupitsi löytyi, he välittivät koordinaatit briteille, jotka pommittivat ja tuhosivat kohteen. Seuraavina kuukausina Bishop lensi tiedustelu- ja pommituslennoilla, muttei koskaan ampunut konekivääreillään vihollista kohti. Erään ilmaannousun aikana Bishopin kone kärsi pahan moottorivian, ja Bishop loukkasi polvensa pahasti. Vamma pahentui Lontoossa toukokuussa 1916, ja Bishop päästettiin sairaalaan Bryanston Squaressa, Lontoossa. Siellä ollessaan hän tapasi ja ystävystyi seurapiirihenkilö Francis Jeunen kanssa, joka oli sekä Winston Churchillin, että ministeri lordi Hugh Cecilin ystävä. Kun hänen isänsä kärsi pienen halvauskohtauksen, Jeune järjesti Bishopin toipumaan Kanadaan, minkä vuoksi Bishop ei ottanut osaa Sommen taisteluun.
Bishop palasi Englantiin syyskuussa 1916, ja Jeunen vaikutusvallan takia, hänet hyväksyttiin pilotiksi Central Flying Schooliin Upavonissa, Salisbury Plainissa. Hänen ensimmäinen yksinlentonsa oli Farman MF.11:n ohjaimissa.
Elämäkerta > Lähtö Kanadaan

Bishop palasi kotiin Kanadaan, jossa hänet vastaanotettiin sankarina. Tämä auttoi suuresti nostamaan sotaan väsyneiden kanadalaisten moraalia. 17. lokakuuta 1917 Timothy Eaton Memorial Churchissa, Torontossa, hän meni naimisiin Margaret Burdenin kanssa. Häiden jälkeen hänet käskettiin brittiläiseen sotilastehtävään Washingtoniin, auttamaan amerikkalaisia rakentamaan ilmavoimat. Siellä ollessaan hän kirjoitti omaelämäkerran nimeltä Winged Warfare.
Elämäkerta > Sotien välinen aika

Bishop perusti vuonna 1919 Viktorian ristillä palkitun hävittäjä-ässä William Barkerin kanssa oman lentoyhtiön Bishop-Barker Aeroplanes Limited. Hän suoritti Barkerin kanssa taitolentonäytöksiä Canadian National Exhibition -näyttelyssä, kunnes se katkaisi heidän sopimuksensa. Hän loukkaantui vuonna 1921 pakkolaskussa, ja lentoyhtiö lopetti pian toimintansa. Bishop muutti Kanadasta Englantiin, missä hänen ystävänsä Gordon Perry myi oikeuksia Delavaud-prosessin käyttöön raudanvaluteollisuudessa.
Bishop menetti omaisuutensa pörssiromahduksessa 1929. Perry tarjosi hänelle Montrealissa öljy-yhtiön varamyyntipäällikön virkaa, jonka hän otti vastaan. Hän muutti vuonna 1930 takaisin Kanadaan.
Bishop ylennettiin vuonna 1931 Kanadan kuninkaallisten ilmavoimien kunniaeverstiksi, vuonna 1936 kunniakenraalimajuriksi ja vuonna 1938 kunniakenraaliluutnantiksi.
Elämäkerta > Toisessa maailmansodassa

Toisessa maailmansodassa Bishop toimi tammikuusta 1940 lähtien Kanadan kuninkaallisten ilmavoimien rekrytointipäällikkönä. Marraskuussa 1942 hänellä todettiin haimatulehdus, jonka hoitamiseksi hänelle suoritettiin leikkaus. Hän oli maaliskuuhun 1943 asti sairauslomalla.
Elämäkerta > Myöhempi elämä

Korean sodan alettua Bishop tarjoutui jälleen ilmavoimien palvelukseen, mutta tällä kertaa hänet torjuttiin. Hän asui talvet Yhdysvalloissa Floridassa.
Bishop kuoli nukkuessaan 62-vuotiaana Floridassa 10. syyskuuta 1956. Hautajaiset pidettiin Timothy Eaton Memorial Church -kirkossa, ja saattokulkuetta seurasi 25 000 ihmistä. Hänen tuhkansa sijoitettiin krematoinnin jälkeen hänen kotikaupunkiinsa Owen Soundiin.
Aiheesta muualla

Kuvia tai muita tiedostoja aiheesta Billy Bishop Wikimedia Commonsissa
Alphonse Jongersin muotokuva Bishopista vuodelta 1937.
Carnac

| Carnac (Karnag) |
| --- | --- |
 Kunnan keskusta nähtynä Saint-Michelin tumulukselta.
 vaakuna
 Carnac
 Koordinaatit: 47°35′05″N, 3°04′46″W 
Valtio:  Ranska
Alue:  Bretagne
Departementti:  Morbihan
Arrondissementti:  Lorient
Pinta-ala:  
 – Kokonaispinta-ala:  32,7 km²
Väkiluku (2018):  4 250 
 – Väestötiheys:  129 as./km²
Kunnan numero:  56034
 
 Kunnan kotisivut 
Infobox OKVirheellinen NIMI-arvo: 
Carnac (bretoniksi Karnag) on kunta läntisessä Ranskassa Morbihanin departementissa Bretagnen alueella. Se sijaitsee Quiberoninlahden rannalla, noin 43 kilometriä Lorientin kaupungista kaakkoon.
Carnac on suosittu merenrantakohde, jolla on viisi hiekkarantaa. Carnacin purjehdusklubilla tarjotaan mahdollisuutta erilaisille vesiurheiluharrastuksille.
Kunta on kuitenkin tunnetuin esihistoriallisista Carnacin menhireistä. Niitä löytyy kunnan alueelta noin 3 800 kappaletta.
Carnacin menhireitä
Aiheesta muualla

Kuvia tai muita tiedostoja aiheesta Carnac Wikimedia Commonsissa
Champlainjärvi

| Champlainjärvi |
| --- | --- |
 Champlainjärven sijainti
Valtiot:   Yhdysvallat  Kanada
Paikkakunta:  Vermont, New York ja Québec
Koordinaatit:  44°32′N, 73°20′W
Vesistöalue ja valuma-alueen tietoja
Laskujoki:  Richelieujoki
Mittaustietoja
Pinnankorkeus:  29 m
Pituus:  201  km
Leveys:  23  km 
Rantaviiva:  945 km
Pinta-ala:  1 130 km²
Tilavuus:  25,8 km³
Keskisyvyys:  19,5 m
Suurin syvyys:  122 m
Valuma-alue:  21 326 km2 
 fiChamplainjärvi 
Champlainjärvi (engl. Lake Champlain, ransk. lac Champlain) on laaja järvi itäisessä Pohjois-Amerikassa, Yhdysvaltain ja Kanadan rajalla.
Champlainjärvi on pitkänomainen ja se sijaitsee pohjois-etelä-suuntaisesti New Yorkin ja Vermontin osavaltioiden rajalla. Järven pohjoisin osa ulottuu jonkin jonkin matkaa Kanadan Québecin provinssiin.
Champlainjärvi on Yhdysvaltojen kuudenneksi suurin luonnonjärvi. Se on noin 180 km:n pituinen ja enimmillään 19 km leveä. Järven itäpuolella nousevat Green Mountains -vuoret Vermontissa ja länsipuolella Adirondackin vuoristo New Yorkissa. Järveen laskee useita jokia Yhdysvalloista, ja järvi itse laskee pohjoiseen Richelieujoen kautta Saint Lawrencen jokeen Montrealin alapuolella. Järvi on noin 30 metriä merenpinnan tason yläpuolella.
Champlainjärven tärkeimmät satamat ovat Burlington, Port Henry ja Plattsburgh. Niillä on nykyään vain pienimuotoista liikennettä. Aiemmin satamilla kuitenkin oli huomattava kaupallinen ja sotilaallinenkin merkitys. 1800-luvulla järvi yhdistettiin kanavalla etelään virtaavaan Hudsonjoen vesistöön. Yhdysvaltain vapaussodan yhteydessä vuonna 1776 järvellä käytiin Yhdysvaltain laivaston ensimmäinen taistelu, joka päättyi amerikkalaisten tappioon.
Järvi tunnetaan myös oletetusta vesihirviö Champista, jota alueen matkailuelinkeino hyödyntää.
Järvi on saanut nimensä ranskalaisen tutkimusmatkailijan Samuel de Champlainin mukaan, joka löysi järven 1609.
Champlainjärvi
Chibunna Ezeabasirim

Chibunna Godswill Ezeabasirim (s. 24. helmikuuta 2001 Helsinki) on suomalainen aitajuoksija. Hänen päämatkansa on 400 metrin aidat. Ezeabasirim edustaa Helsingin Kisa-Veikkoja ja häntä valmentavat Harri Laiho ja Vesa-Pekka Pihlavisto.
Ezeabasirim saavutti hopeaa 400 metrin aitajuoksussa Kalevan kisoissa Jyväskylässä 2018 ajalla 52,08. Aika on Ezeabasirimin ennätys ja 17-vuotiaiden Suomen ennätys 91,40 cm:n aidoilla. Sisäratojen SM-kilpailuista Ezeabasirim on saavuttanut kultaa 300 metrin aitajuoksussa ja viestissä (4×337 m) vuonna 2019.
Ezeabasirim pääsi alle 18-vuotiaiden Euroopan-mestaruuskilpailuissa 2018 400 metrin aidoissa välieriin, joissa juoksi yhdeksänneksi.
Byträsket

| Byträsket |
| --- | --- |
Valtiot:  Suomi
Paikkakunta:  Sipoo
Koordinaatit:  60°15′57″N, 25°24′49″E
Vesistöalue ja valuma-alueen tietoja
Laskujoki:  oja Suomenlahteen
Järvinumero:  81V044.1.001 
Mittaustietoja
Pinnankorkeus:  1,5 m 
Rantaviiva:  1,44 km 
Pinta-ala:  0,0449 km² 
 fiByträsket 
Byträsket on järvi Sipoon kaakkoisosassa. Se on 600 metriä pitkä ja leveimmillään 150 metriä leveä. Järven pinta-ala on 4,5 hehtaaria ja rantaviivan pituus 1,4 kilometriä. Rannat ovat suomaata ja järven ympäristössä on asutusta. Byträsket ja sen lähiympäristö ovat Natura 2000 -aluetta. Järven vedenpinnan korkeus on 1,5 mpy. Lasku-uoma lähtee järven kaakkoispäästä ja laskee 700 metrin päässä Suomenlahteen.
Aiheesta muualla

Sipoon Byträsketin kunnostussuunnitelma (PDF) Elinkeino-, liikenne- ja ympäristökeskus, 2012.
Chibly Langlois

Chibly Langlois (s. 29. marraskuuta 1958) on haitilainen roomalaiskatolinen piispa ja kardinaali. Hänet vihittiin papiksi Jacmelin hiippakuntaan 22. syyskuuta 1991 ja nimitettiin Fort-Libertén hiippakunnan piispaksi 8. huhtikuuta 2004. Piispaksi vihkiminen seurasi 6. kesäkuuta. Pääkonsekraattorina toimi Hubert Constant, jota avustivat Guire Poulard ja Joseph Serge Miot.
Langlois sai 15. elokuuta 2011 nimityksen Les Cayesin hiippakunnan piispaksi. Vuonna 2014 hänet ylennettiin kardinaaliksi.
Canon EOS 1000D

| Canon EOS 1000D |
| --- | --- |

Tyyppi:  Järjestelmäkamera
Kenno:  22,2 × 14,8 mm, 10,1 megapikselin CMOS-kenno 
Korkein resoluutio:  3 888 × 2 592 pikseliä 
Objektiivi:  Canon EF- ja EF-S -objektiivit 
Suljin:  elektronisesti ohjattu verhosuljin 
Suljinajat:  1/4 000 – 30 s 
Tarkennuspisteet:  7 pisteen automaattitarkennus 
Tarkennustavat:  sekundaarinen TTL-kuvarekisteröinti, vaiheilmaisin 
Sarjakuvaus:  3 kuvaa sekunnissa 
Etsin:  Silmätason pentaprismaetsin 
ISO-arvot:  100–1 600 
Salama:  sisäänvedettävä, automaattisesti esiin nouseva salama tai ulkoinen EX-sarjan Speedlite-salama 
Salaman haarukointi:  ±2 yksikköä 1/3 tai 1/2 yksikön välein 
Manuaalinen valkotasapaino:  valkoisesta kohteesta kuvatun kuvan avulla asetettava, valkotasapainon korjaus 
Valkotasapainon haarukointi:  ±3 yksikköä yhden yksikön askelin 
LCD-näyttö:  2,5 tuuman TFT-näyttö, noin 230 kilopikseliä 
Tallennusmedia:  SD-/SDHC-kortti
Akku:  LP-E5, Litium-ioniakku, 7,4 V, 1 080 mAh 
Paino:  noin 450 grammaa (pelkkä runko) 
Canon EOS 1000D on japanilaisen Canonin valmistama digijärjestelmäkamera. Se on Canon EOS 450D:n riisuttu malli, jossa muutamien ominaisuuksien poistamisella kuluttajille on voitu tarjota edullinen järjestelmäkamera.
Kamera tunnetaan Pohjois-Amerikassa nimellä Rebel XS ja Japanissa nimellä Kiss F.
Kameran ominaisuudet

10,1 megapikselin CMOS-kenno, polttovälikerroin 1,6
Resoluutio 3 888 × 2 592 pikseliä (10,1 megapikseliä)
ISO-herkkyys 100–1 600
Tallennus SD- tai SDHC-muistikortille
Sarjakuvaus enintään 3 kuvaa sekunnissa
7 pisteen automaattitarkennus
Itsepuhdistuva kuvakenno
2,5 tuuman nestekidenäyttö elävällä etsinkuvalla
DIGIC III -prosessori
Mahd. kuvatyylien prosessointi
Ulkomitat 126,1 × 97,5 × 61,9 mm
Paino 450 grammaa
Sopii EF-/EF-S-objektiivien ja EX Speedlite -salamalaitteiden kanssa
Changzhi

| Changzhi (kiin>  长治市, Chángzhì Shì) |
| --- | --- |
 Changzhin sijainti (punaisella) Shanxissa (oranssilla).
 Koordinaatit: 36°10′57″N, 113°07′17″E 
Valtio:  Kiina
Maakunta:  Shanxi
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  13 864 km²
Väkiluku (2010):  3 334 565
Aikavyöhyke:  UTC+8
Postinumero:  046000
Suuntanumero(t):  0355
Rekisterikilpi:  晋D
 
 www.changzhi.gov.cn 
Infobox OKVirheellinen NIMI-arvo: 
Changzhi (kiin. 长治市, Chángzhì Shì) on prefektuuritason kaupunki Kiinan Shanxin maakunnan kaakkoisosassa. Kaupungin pinta-ala on 13 864 neliökilometriä ja väkiluku noin 3,33 miljoonaa (vuonna 2010). Kaupungin keskusta sijaitsee linnuntietä noin 190 kilometriä maakunnan pääkaupunki Taiyuanista eteläkaakkoon.
Kaupunki rajoittuu pohjoisessa Jinzhongin, idässä Handanin ja Anyangin, kaakossa Xinxiangin, etelässä Jinchengin, sekä lännessä Linfenin prefektuuritason kaupunkeihin.
Hallinnollinen jako

Piirikuntatasolla kaupunki jaetaan kahteen kaupunkipiiriin, yhteen piirikuntatason kaupunkiin ja kymmeneen piirikuntaan.
| Changzhin hallinnollinen jako piirikuntatasolla |
| --- | --- | --- | --- | --- | --- |
    1 Jiaoqu Changzhi (piirikunta) Xiangyuan Tunliu Pingshun Licheng Huguan Zhangzi Wuxiang Qinxian Qinyuan Lucheng(kaupunki) 1. Chengqu  
| # | Nimi | Kiinan kirjoitusmerkit | Pinyin | Väkiluku (2010) | Pinta-ala (km²) |
| 1 | Chengqu (keskustapiiri) | 城区 | Chéngqū | 483 628 | 54,11 |
| 2 | Jiaoqu (lähiöpiiri) | 郊区 | Jiāoqū | 281 213 | 292,42 |
| 3 | Lucheng (kaupunki) | 潞城市 | Lùchéng Shì | 226 874 | 612,5 |
| 4 | Changzhi (piirikunta) | 长治县 | Chángzhì Xiàn | 340 963 | 485,08 |
| 5 | Xiangyuan | 襄垣县 | Xiāngyuán Xiàn | 270 216 | 1 175,68 |
| 6 | Tunliu | 屯留县 | Túnliú Xiàn | 263 844 | 1 190,92 |
| 7 | Pingshun | 平顺县 | Píngshùn Xiàn | 150 955 | 1 513,32 |
| 8 | Licheng | 黎城县 | Líchéng Xiàn | 158 541 | 1 110,66 |
| 9 | Huguan | 壶关县 | Húguān Xiàn | 291 609 | 1 005,91 |
| 10 | Zhangzi | 长子县 | Zhǎngzǐ Xiàn | 353 266 | 1 029,29 |
| 11 | Wuxiang | 武乡县 | Wǔxiāng Xiàn | 182 549 | 1 621,56 |
| 12 | Qinxian | 沁县 | Qìn Xiàn | 172 205 | 1 319,04 |
| 13 | Qinyuan | 沁源县 | Qìnyuán Xiàn | 158 702 | 2 547,36 |
Galleria

Guanyin tang Changzhin Jiaoqussa.
Yuanqi-temppeli Luchengin kaupungissa.
Dayun-temppeli Pingshunin piirikunnassa.
Tiantai-temppeli Pingshunin piirikunnassa.
Aiheesta muualla

Kuvia tai muita tiedostoja aiheesta Changzhi Wikimedia Commonsissa
Travelchinaguide.com: Changzhi Travel Guide (englanniksi)
GTIN

GTIN (Global Trade Item Number) on numerosarja, jota käytetään kauppanimikkeiden yksilöimiseen maailmanlaajuisesti. Aikaisemmin GTIN numerosta (koodista) käytettiin nimitystä EAN-koodi. Kun UCC ja EAN-organisaatio yhdistettiin ja luotiin maailmanlaajuinen organisaatio GS1, otettiin myös käyttöön nimitys GTIN kattamaan kaikki kauppanimikkeiden yksilöinnissä käytettävät numerorakenteet. Tietokonejärjestelmissä GTIN-numeroille pitää varata 14 numeroa.
GTIN-numeroilla yksilöidään kauppanimikkeet ja palvelut, joita yhteisen perustiedon avulla on tarve hinnoitella, tilata, toimittaa, laskuttaa tai rahastaa. Koodi esitetään nykyään  useimmiten viivakoodina, jotta sen syöttäminen esimerkiksi kassakoneeseen tai tuotannonohjausjärjetelmään olisi nopeaa. GTIN-koodi voidaan siirtää myös etäluettavana radiotaajuudella RFID-tunnisteen avulla.
GTIN-13

GTIN-13-numero tunnettiin aiemmin EAN-13-numerona, se on yleisin Suomessa käytössä oleva GTIN-numero. Se annetaan kaikille erilaisille kaupan pidettäville pakkauksille.
GTIN-8

GTIN-8-numeroa käytetään vain erityisen pienissä kuluttajapakkauksissa ja numerot on anottava yksittäin.
Aiheesta muualla

GS1 Finland: GTIN (Arkistoitu – Internet Archive)
GTIN-haku
Formula 1 -kausi 1964

Formula 1 -kausi 1964 oli 15. Formula 1 -kausi. Se alkoi 10. toukokuuta ja päättyi 25. lokakuuta 1964 kymmenen kilpailun jälkeen. Kuljettajien mestaruuden voitti John Surtees, ja valmistajien mestaruuden Ferrari.
Carel Godin de Beaufort kuoli Saksan osakilpailussa.
Kilpailut

| Nro | Kilpailu | Rata | Päiväys | Paalupaikka | Nopein kierros | Voittanut kuljettaja | Voittanut talli | Renkaat | Raportti |
| --- | --- | --- | --- | --- | --- | --- | --- | --- | --- |
| 1 |  Monacon Grand Prix | Monaco | 10. toukokuuta |  Jim Clark |  Graham Hill |  Graham Hill |  BRM | D | Raportti |
| 2 |  Hollannin Grand Prix | Zandvoort | 24. toukokuuta |  Dan Gurney |  Jim Clark |  Jim Clark |  Lotus-Climax | D | Raportti |
| 3 |  Belgian Grand Prix | Spa-Francorchamps | 14. kesäkuuta |  Dan Gurney |  Dan Gurney |  Jim Clark |  Lotus-Climax | D | Raportti |
| 4 |  Ranskan Grand Prix | Rouen-Les-Essarts | 28. kesäkuuta |  Jim Clark |  Jack Brabham |  Dan Gurney |  Brabham-Climax | D | Raportti |
| 5 |  Britannian Grand Prix | Brands Hatch | 11. heinäkuuta |  Jim Clark |  Jim Clark |  Jim Clark |  Lotus-Climax | D | Raportti |
| 6 |  Saksan Grand Prix | Nürburgring | 2. elokuuta |  John Surtees |  John Surtees |  John Surtees |  Ferrari | D | Raportti |
| 7 |  Itävallan Grand Prix | Zeltweg | 23. elokuuta |  Graham Hill |  Dan Gurney |  Lorenzo Bandini |  Ferrari | D | Raportti |
| 8 |  Italian Grand Prix | Monza | 6. syyskuuta |  John Surtees |  John Surtees |  John Surtees |  Ferrari | D | Raportti |
| 9 |  Yhdysvaltain Grand Prix | Watkins Glen | 4. lokakuuta |  Jim Clark |  Jim Clark |  Graham Hill |  BRM | D | Raportti |
| 10 |  Meksikon Grand Prix | Magdalena Mixhuca | 25. lokakuuta |  Jim Clark |  Jim Clark |  Dan Gurney |  Brabham-Climax | D | Raportti |
Valmistajien lopullinen järjestys

| Sija | Valmistaja | Pisteet |
| --- | --- | --- |
| 1 | Ferrari | 45 |
| 2 | BRM | 42 |
| 3 | Lotus-Climax | 37 |
| 4 | Brabham-Climax | 30 |
| 5 | Cooper-Climax | 16 |
| 6 | Brabham-BRM | 7 |
| 7 | BRP-BRM | 5 |
| 8 | Lotus-BRM | 3 |
| 9 | Derrington-Francis-ATS | 0 |
| 10 | Honda | 0 |
| 11 | Porsche | 0 |
| 12 | Scirocco-Climax | 0 |
| 13 | Brabham-Ford | 0 |
Citroën DS3 WRC

| Citroën DS3 WRC |
| --- | --- |

Yleiset tiedot
Luokka:  World Rally Car
Valmistaja:  Citroën
Teknisiä tietoja
Moottori:  turboahdin, 1598 cm3
Vetotapa:  neliveto
Kilpailuhistoria
Citroën DS3 WRC on Citroënin WRC-luokan ralliauto, joka teki debyyttinsä kauden 2011 MM-sarjan avanneessa Ruotsin MM-rallissa. Auto suunniteltiin vastaamaan MM-sarjan vuodeksi 2011 muuttuneita sääntöjä, ja korvaamaan aiemmin käytössä ollut Citroën C4 WRC. Autossa on 1,6 litran turbomoottori ja aikaisempiin WRC-autoihin nähden vähemmän elektroniikkaa.
Autolla kilpailvat vuoden 2011 MM-sarjassa muiden muassa Sébastien Loeb, Sebastien Ogier, Petter Solberg ja Kimi Räikkönen. Citroën voitti kausilla 2011 ja 2012 DS3 WRC:llä tallien merkkimestaruuden ja Loeb kuljettajien maailmanmestaruuden.
Vuonna 2012 Citroën esitteli WRC-autosta johdetun DS3 RRC -mallin (Regional Rally Car). Auto suunniteltiin korvaamaan Super 2000 -luokan auto ja käyttöön muun muassa WRC-2 -sarjassa, rallin EM-sarjassa sekä Lähi-idän rallisarjassa.
Citroën C6

Citroën C6 viittaa seuraaviin Citroën-malleihin:
Citroën C6, vuosien 1928–1932 malli
Citroën C6, vuosien 2005–2012 malli
Citroën C6, vuodesta 2016 valmistettu malli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Citroën C6”, voi hakea sivunnimihaulla, laajalla sivunnimihaulla tai tekstihaulla.
Formula 1 -kausi 1970

Formula 1 -kausi 1970 oli 21. Formula 1 -kausi. Se alkoi 7. maaliskuuta ja päättyi 25. lokakuuta 1970 13:n kilpailun jälkeen. Kuljettajien mestaruuden voitti Jochen Rindt, ja valmistajien mestaruuden Lotus. Rindt kuoli Italian Grand Prix'n harjoituksissa Monzassa, joten hän voitti mestaruuden "postuumisti" kuolemansa jälkeen. Hän on ainoa, joka on näin tehnyt.
Uusia talleja kaudelle 1970 olivat March, Surtees, Tyrrell ja Bellasi.
Merkittävää oli, että kolminkertainen maailmanmestari Jack Brabham lopetti ajamisen kauden jälkeen.
Clay Regazzoni saavutti MM-pisteiden kolmannen sijan ajamalla neljästi palkinnoille, merkittävää tässä on se, että hän ajoi vain kahdeksan kilpailua.
Goodyear toimitti ensimmäistä kertaa Formuloihin sliksirenkaita eli renkaita, joissa ei ollut uria.
Säännöt lyhyesti

Pistelaskujärjestelmä: 9, 6, 4, 3, 2, 1
Vain seitsemän ensimmäisen kilpailun kuusi parasta sijoitusta ja kauden kuudesta viimeisestä viisi parasta sijoitusta laskettiin mukaan kuljettajien loppupisteisiin.
Valmistajille annettiin pisteitä vain kunkin valmistajan parhaasta sijoituksesta per kilpailu.
Auton vähimmäispaino: 530 kg
Vapaastihengittävien moottorien tilavuus  3 litraa ja turboahdettujen tilavuus 1,5 litraa.
Kilpailut

| Nro | Kilpailu | Päiväys | Paikka | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Etelä-Afrikan Grand Prix | 7. maaliskuuta | Kyalami |  Jack Brabham |  Brabham-Ford | Raportti |
| 2 |  Espanjan Grand Prix | 19. huhtikuuta | Jarama |  Jackie Stewart |  March-Ford | Raportti |
| 3 |  Monacon Grand Prix | 10. toukokuuta | Monaco |  Jochen Rindt |  Lotus-Ford | Raportti |
| 4 |  Belgian Grand Prix | 7. kesäkuuta | Spa-Francorchamps |  Pedro Rodríguez |  BRM | Raportti |
| 5 |  Hollannin Grand Prix | 21. kesäkuuta | Zandvoort |  Jochen Rindt |  Lotus-Ford | Raportti |
| 6 |  Ranskan Grand Prix | 5. heinäkuuta | Charade |  Jochen Rindt |  Lotus-Ford | Raportti |
| 7 |  Britannian Grand Prix | 18. heinäkuuta | Brands Hatch |  Jochen Rindt |  Lotus-Ford | Raportti |
| 8 |  Saksan Grand Prix | 2. elokuuta | Hockenheimring |  Jochen Rindt |  Lotus-Ford | Raportti |
| 9 |  Itävallan Grand Prix | 16. elokuuta | Österreichring |  Jacky Ickx |  Ferrari | Raportti |
| 10 |  Italian Grand Prix | 6. syyskuuta | Monza |  Clay Regazzoni |  Ferrari | Raportti |
| 11 |  Kanadan Grand Prix | 20. syyskuuta | Mont-Tremblant |  Jacky Ickx |  Ferrari | Raportti |
| 12 |  Yhdysvaltain Grand Prix | 4. lokakuuta | Watkins Glen |  Emerson Fittipaldi |  Lotus-Ford | Raportti |
| 13 |  Meksikon Grand Prix | 25. lokakuuta | Hermanos Rodríguez |  Jacky Ickx |  Ferrari | Raportti |